"Grau i la Franz Schubert Filharmonia m'escolten i reaccionen a les meves interpretacions al piano"

Thu, 03 Feb 2022 18:00:00 +0000

El premiat pianista Javier Perianes (esquerra) i Tomàs Grau ens han parlat dels concerts que oferiran demà al Teatre Tarragona, dissabte al Teatre-Auditori de Sant Cugat i diumenge al Palau de la Música Catalana amb la Franz Schubert Filharmonia, dirigida pel mateix Grau, que n'és el director titular, i interpretaran el concert per a piano i orquestra núm. 21 KV 467, de Wolfgang Amadeus Mozart. La vetllada s'arrodonirà amb la quarta simfonia, la "Italiana", de Felix Mendelssohn. Perianes és un dels artistes espanyols amb més projecció internacional de l'actualitat i ha estat guardonat amb el Premi Nacional de Música 2012. En aquests concerts, Perianes tocarà per primera vegada amb la Franz Schubert Filharmonia, que, segons ens ha explicat, ha estat una experiència excel·lent gràcies a la ràpida i enorme entesa musical que ha tingut amb Tomàs Grau i la formació catalana.