Robin Sansen: "Per a molts dels músics, aquesta és la primera òpera que interpretaran"

Mon, 27 Jun 2022 16:20:00 +0000

El compositor de 27 anys Robin Sansen ens ha parlat de l'estrena de la seva òpera buffa "L'assedio in teatro, ossia la prova fallita" d'aquest dijous 30 de juny al Centre Parroquial de Sant Pere de Ribes i aquest diumenge 3 de juliol al Teatre de Sarrià, en versió concert, en la qual intervenen 10 personatges interpretats per joves cantants i també ell mateix, acompanyats per una jove orquestra de músics procedents d'institucions d'ensenyament superior musical de Barcelona. El mateix Robin Sansen n'ha escrit el llibret a partir de textos d'òperes buffes dels segles XVIII i XIX.