Pau Jorquera: "Aquest any hem tingut 80 candidats de 17 nacionalitats i això és un èxit"

Thu, 09 Dec 2021 18:00:00 +0000

Pau Jorquera (dreta), assessor musical de la Fundación Salvat, ha vingut a presentar-nos els guanyadors de la Salvat Beca Bach 2022, que són la soprano portuguesa Rita Morais, el contratenor espanyol Cristian Gil, el tenor anglès Daniel Thomson i el baríton xilè Ramiro Maturana. Dels 80 candidats presentats en aquesta edició de la Salvat Beca Bach, 46 eren espanyols i 34 estrangers. La beca ha vist un augment significatiu dels participants estrangers respecte a edicions anteriors, que són de 17 països. La dotació econòmica de la beca aportada per la Fundació Salvat aquest any ha augmentat a 4.000 euros per a cadascun dels premiats i la seva obtenció es vincula amb la participació en diferents concerts que es programaran al llarg del 2022, en què estaran acompanyats per músics amb una sòlida trajectòria en el món de la interpretació amb instruments barrocs i criteris històrics.