"Durant molts anys he lluitat perquè hi hagués més connexió entre la música algueresa i la catalana"

Wed, 30 Mar 2022 16:23:00 +0000

El cantautor, activista cultural i compositor alguerès Claudio Gabriel Sanna ens ha acompanyat aquesta tarda per donar-nos els detalls dels seus concerts al Festival Barnasants d'aquest dissabte 2 d'abril a l'Auditori de la Casa de Cultura d'Olesa i de diumenge 3 d'abril a l'Auditori Barradas de l'Hospitalet de Llobregat. En aquests concerts presentarà el segon volum del seu disc "Mirau que sem anant i mirant", que conté cançons de festa, sàtira i taverna de l'Alguer. La música de Claudio Gabriel Sanna és inseparable de l'Alguer i és com la seva ciutat: única i original, popular i refinada, híbrida barreja secular de cultura sarda, italiana i catalana, enriquida de totes les influències que ha pogut rebre aquesta ciutat de la mar Mediterrània. Les seves cançons estan publicades en diverses compilacions internacionals, amb edicions com Folk Roots, Putumayo World Music, Harmonia Mundi, Sons i Enderrock, entre altres.