Guillem León: "Tinc el projecte d'interpretar tots els Preludis per a piano de Serguei Rakhmàninov"

Tue, 03 Oct 2023 16:15:00 +0000

El pianista català de 23 anys Guillem León és un dels músics convidats a actuar dins la temporada musical "Clàssics i no tant" de la Casa Elizalde de Barcelona i aquest divendres, 6 d'octubre, hi oferirà un recital amb una selecció de les obres més apreciades de Frédéric Chopin, Enric Granados, Frederic Mompou i Serguei Rakhmàninov. Invident de naixement i format al Conservatori de Badalona i al Conservatori del Liceu, León actualment està fent el Master of Arts a la Royal Academy de Londres i recentment ha guanyat dos premis internacionals: el tercer premi a The 2020 Bella Music Fondation International Music Competition de Nova York i, el mateix any, també va aconseguir el segon premi del Gloria Artis International on line Piano Competition de Viena 2020.