Luis Cansino: "Rigoletto és un dels rols de baríton més complexos"

Wed, 27 Apr 2022 16:20:00 +0000

El director d'orquestra Daniel Gil de Tejada (esquerra) i el baríton Luis Cansino (dreta) ens han parlat de l'òpera "Rigoletto", de Giuseppe Verdi, de la Fundació Òpera Catalunya, que es representa a partir d'avui al Teatre La Faràndula de Sabadell i fins al 27 de maig arreu del país. Es tracta de la cinquena i última producció de la temporada 21-22 d'Òpera a Catalunya i es podrà veure a deu ciutats. És la primera vegada que Daniel Gil de Tejada dirigeix aquesta òpera, i durant l'entrevista ens ha revelat que quan més dirigeix Verdi, més li agrada. Per la seva banda el baríton Luis Cansino, que interpreta el paper del bufó protagonista de l'òpera, ens ha revelat que, per la seva longitud, dificultat vocal i física, i complexitat psicològica, el rol de baríton de Rigoletto és un dels de més dificultat del repertori operístic.