Teresa Agustí: "Amb 'Solc' hem volgut innovar i ho hem fet gràcies a la complicitat d'Arnau Obiols"

Thu, 06 Oct 2022 16:45:00 +0000

Teresa Agustí, directora artística de l'Esbart Ciutat Comtal, acompanyada per Jordi Fosas, director artístic de la Fira Mediterrània de Manresa, ens ha donat tots els detalls de l'estrena de l'espectacle de música i dansa "Solc", que serà aquest dissabte 8 d'octubre a l'Anònima de Manresa i dins la Fira Mediterrània, i que ha exhaurit totes les entrades. El muntatge proposa un diàleg entre la dansa i l'Obra del Cançoner Popular (amb motiu del seu centenari), amb la música creada i tocada en directe per Arnau Obiols i dansada per l'Esbart Ciutat Comtal.