"El que recaptem al concert, ho destinarem a Arrels Fundació, que ajuda les persones sense llar"

Mon, 31 Jan 2022 17:20:00 +0000

El violagambista Santi Mirón ens ha parlat del concert número 79 de Lux Fundació, un projecte cultural solidari que va crear fa vuit anys, i que es titula "Versalles?... Dins la cambra de sa majestat?" i que oferirà aquest dijous 3 de febrer a la sala La Quàntica de Barcelona. Tot el que es recapti amb la vetllada musical es destinarà a Arrels Fundació, entitat amb la qual la Lux Fundació col·labora des de fa tres anys.