El Mercat de les Flors acull la nova creació de la companyia HUMANHOOD

Thu, 21 Apr 2022 16:23:00 +0000

Es tracta d'"∞{Infinit}", que es pot veure des d'avui i fins diumenge a la Casa de la Dansa de Barcelona. Aquesta nova proposta de la companyia HUMANHOOD (creada per la catalana Júlia Robert i el britànic Rudi Cole, artistes associats al Mercat de les Flors) proposa un viatge poderós i místic a través de la dansa-meditació i ajunta el seu característic moviment coreogràfic amb la pràctica xamànica. Una peça que fusiona la dansa màgica dels vuit ballarins excepcionals de la companyia amb la consciència interna per destacar el poder infinit que flueix cap a nosaltres i a través nostre.