Ària Lua: "Al meu disc 'Reconec' m'he obert en canal i hi mostro el meu món interior"

Fri, 05 Sep 2025 16:40:00 +0000

La cantautora i multiinstrumentista Ària Lua ens ha presentat el seu primer disc en solitari "Reconec", publicat pel segell Microscopi. Amb aquest treball, Lua inicia una nova etapa artística i vital i és molt més que una col·lecció de cançons: és una declaració d'intencions. A través de composicions originals que tracten temes com el bullying, els trastorns alimentaris o l'autoestima, Ària Lua obre una finestra al seu món interior, connectant amb emocions universals i qüestions socials des d'una mirada profunda i poètica. Al final de l'entrevista, ens ha interpretat en directe, acompanyant-se amb l'ukelele, la cançó que obre el seu nou àlbum, "Dues llunes". Aquesta actuació la veureu a la web del nostre programa i a la playlist de 3CatCultura a YouTube.