"És la primera vegada que toco el cicle sencer de concerts de Rakhmàninov amb una mateixa orquestra"

Thu, 03 Mar 2022 18:00:00 +0000

Abans de l'inici de la invasió d'Ucraïna per part de Rússia vam poder entrevistar el pianista rus Denis Kozhukhin que a partir de demà divendres i durant aquest cap de setmana i el següent, interpretarà la integral dels Concerts per a piano i orquestra de Serguei Rakhmàninov al Festival Rakhmàninov de L'Auditori de Barcelona, amb l'OBC dirigida per Matthias Pintscher i Kazushi Ono. A més, el 15 de març també oferirà un concert de música de cambra amb la violinista Janine Jansen a la Sala 1 Pau Casals de L'Auditori. Amb Kozhukhin vam poder comentar el repte que suposa interpretar aquests concerts del compositor rus que toca per primera vegada amb una mateixa orquestra, en 2 caps de setmana seguits i 2 directors diferents, i que són de les obres de més dificultat de tot el repertori per a piano simfònic.