Quartet Prysma: "Ens mou la inquietud d'encarregar obres a compositors catalans"

Tue, 04 Feb 2025 17:20:00 +0000

El Quartet Prysma, format per quatre components de l'Orquestra Simfònica Julià Carbonell de les Terres de Lleida, ha compartit amb nosaltres els detalls del seu primer disc "Quilòmetre zero", que inclou obres que s'han encarregat als compositors catalans Ramon Andreu, David Esterri i Jordi Nus. L'àlbum es presenta en concert aquest dijous, 6 de febrer, a l'Auditori Enric Granados de Lleida. Al final de l'entrevista, hem pogut gaudir d'una actuació musical en directe que podeu recuperar al lloc web del nostre programa i a la llista de reproducció de 3CatCultura a YouTube.