"L''Stabat Mater' de Pergolesi requereix una comunió perfecta entre les solistes i la corda"

Mon, 25 Mar 2024 17:20:00 +0000

La soprano catalana Indira Ferrer Morató i el director d'orquestra Paúl Alberto Aguilar De Azcué ens han parlat dels concerts que oferiran a Catalunya aquests dies. El diumenge 24 de març actuen a l'església de Sant Esteve de Caldes de Malavella, i el divendres 29, a la de Sant Martí de Palafrugell. Tots dos, amb la mezzosoprano Rimma Khismatulina i un quartet de corda, interpretaran l'"Stabat Mater" de Pergolesi. A més, el dissabte 6 d'abril, Ferrer Morató i la soprano Eva Ribas, acompanyades pel pianista Carles Puig, interpretaran cançó lírica mexicana amb el programa "Entre los nopales", al Museu d'Art Modern de Barcelona. I finalment, el 9 d'abril, Ferrer Morató en solitari i amb el pianista Carles Puig, oferirà el programa monogràfic "I love Mozart" a la Llotja de Mar de Barcelona. A més, Paúl Alberto Aguilar De Azcué, que és el director de l'Orfeó Català de Mèxic, també ens ha parlat de la gènesi d'aquesta formació i dels seus propers projectes.