Roberto Daus: "Cal recordar què va significar Barcelona per a Carlos Gardel"

Wed, 25 Jun 2025 16:40:00 +0000

El pianista i director musical Hernán Malagoli, el violinista Eduard Moya, Roberto Daus i el cantant Leonardo Pastore (d'esquerra a dreta, a la foto), ens han presentat el concert "Carlos Gardel original", que oferiran al Teatre Goya de Barcelona, el dilluns 30 de juny. La vetllada retrà homenatge al centenari del debut del cantant i compositor argentí en aquest teatre barceloní. Per això, els mateixos Pastore i Malagli, amb una orquestra de músics catalans (amb el mateix Eduard Moya entre ells) i Darío Polonara al bandoneó, interpretaran els grans èxits de Gardel, en els arranjament originals de Terig Tucci per a l'artista argentí i que va usar els últims anys de la seva carrera. Al final de l'entrevista, Pastore i Malagoli al piano ens han ofert una actuació en directe que veureu a la web del nostre programa i a la playlist del 3CatCultura a YouTube.