Fem un tast del disc "La visibilitat de l'invisible", de Carla Gonzàlez Ferrer

Tue, 04 Jun 2024 16:30:00 +0000

El Carta Blanca de l'Estival de Jazz d'Igualada és una iniciativa engegada per aquest festival de la capital de l'Anoia que inclou en cada edició un projecte jazzístic inèdit que s'enregistra mentre sona a l'escenari i, posteriorment, agafa forma de disc. En l'última edició, va ser la contrabaixista i compositora Carla Gonzàlez Ferrer a qui se li va oferir aquesta Carta Blanca, i ara el nou disc ja és una realitat. Editat pel segell Underpool, l'àlbum porta per títol "La visibilitat de l'invisible" i s'inspira en textos d'autores dels segles XII i XIII. N'hem parlat amb la mateixa artista garrotxina. Fotografia: Júlia Girós.