Xavier Serra: "La IA és una eina que s'alimenta de tothom, així que tothom hi hauria de tenir accés"

Fri, 13 Feb 2026 17:30:00 +0000

Avui és el Dia Mundial de la Ràdio, que té com a temàtica la intel·ligència artificial. És per aquest motiu que avui també hem entrevistat Xavier Serra, catedràtic del Departament d'Enginyeria de la Universitat Pompeu Fabra i director del Grup de Recerca en Tecnologia Musical (MTG), que serà un dels ponents del 5è Congrés de Pedagogia Musical de Catalunya, organitzat per l'Associació de Conservatoris de Catalunya i que tindrà lloc el cap de setmanda del 21 i 22 de febrer. Enguany el congrés girarà al voltant de l'impacte de la intel·ligència artificial i les tecnologies en els ensenyaments musicals. Serra hi impartirà la ponència "La intel·ligència artificial en l'educació musical: oportunitats i reptes", en què oferirà una visió dels àmbits de l'educació musical on la IA pot generar un impacte significatiu.