Lídia Pujol: "Cecilia no feia cançó protesta, ella només parlava, deia i cantava el que pensava"

Tue, 18 May 2021 17:00:00 +0000

Lídia Pujol acaba de gravar el disc "Conversando con Cecilia" (Satélite K) després de sentir-se interpel·lada per les cançons de la cantautora madrilenya, i n'ha agafat 20 cançons, les ha desvestit dels arranjaments originals de l'època i ha posat el focus en les lletres, incloent-ne les versions originals que van ser mutilades i algunes prohibides per la dictadura franquista. Avui hem convidat la cantautora catalana per presentar-nos aquest àlbum, un treball discogràfic que conté temes que conviden a qüestionar-ho tot, començant per un mateix i per l'entorn més proper, i també a deixar de banda els missatges imperants del món capitalista actual, per fer introspecció en nosaltres mateixos i preguntar-nos qui som, què pensem i quins són els nostres desitjos més profunds.