Eddie Mejía: "El meu disc és un respir de la por que regna davant la inestabilitat del món"

Thu, 13 Nov 2025 17:40:00 +0000

El guitarrista i compositor Eddie Mejía, acompanyat per la cantant Magda Garre, ens ha presentat el seu nou disc, titulat "Paréntesis del miedo" (Fresh Sound New Talent, 2025). L'ha gravat amb el seu quartet, que té a les seves files tres grans músics del jazz del panorama actual: Bill McHenry al saxo, Masa Kamaguchi al contrabaix i Ramon Prats a la bateria. A més, ha comptat amb les col·laboracions de la mateixa Garre i del saxofonista Edu Cabello. L'àlbum conté temes propis de Mejía que beuen de la tradició del jazz però portant-la a la contemporaneïtat i que volen expulsar les pors que inunden la nostra època. Al final de l'entrevista, Mejía i Garre ens han interpretat en directe "Danza", amb música i lletra del mateix Mejía i inclosa al disc. Aquesta actuació musical la podeu veure a la web del nostre programa i a la playlist de 3CatCultura a YouTube.