Sweet Marta: "Toco l'harmònica perquè és l'instrument que vaig descobrir gràcies al blues"

Tue, 14 Sep 2021 16:20:00 +0000

Sweet Marta & The Blues Shakers és un grup format per Sweet Marta a la veu i a l'harmònica, l'única dona harmonicista del panorama de l'harmònica de blues en tot l'estat espanyol, acompanyada per la banda de blues de músics consolidats The Blues Shakers (formada per Johnny BigStone, guitarra i cors; Little Jordi, baix, i Jake S. Klamburg, bateria). Tots ells tenen una àmplia trajectòria musical i quan toquen tots quatre junts la simbiosi és perfecta. Els podrem sentir en concert el 9 de desembre al Casal Aliança de Mataró dins del cicle Músiques Tranquil·les. Per això, avui hem convidat Sweet Marta i Johnny BigStone per parlar-nos del concert i dels seus projectes futurs. A més, ens han ofert una actuació en directe que podreu veure a l'Instagram de @catalunyamusica.