Mangado i Escolà: "La música orquestral de Ferran Sor encara és molt desconeguda"

Thu, 13 Jun 2024 16:40:00 +0000

La guitarrista i musicòloga Bruna Escolà i el guitarrista i estudiós de la guitarra Josep Maria Mangado ens han parlat de la seva participació en les Cinquenes Jornades de Guitarra de Barcelona. Aquest divendres, 14 de juny, tots dos seran a la Biblioteca de Catalunya, on Mangado impartirà la conferència "Ferran Sor i la maçoneria" i, a continuació, Escolà oferirà un concert amb obres d'aquest guitarrista i compositor català. Tot seguit, el dijous 20 de juny, la mateixa Escolà oferirà un recital en solitari sobre la guitarra catalana a la casa del poeta Francesc Pujols, a la Torre de les Hores de Martorell. Finalment, el 5 de juliol, el mateix Josep Maria Mangado i el guitarrista i compositor Jordi Sàbat Cots presentaran el seu llibre-disc sobre el músic barceloní Josep Viñas i impartiran una conferència sobre ell a la Biblioteca Municipal de Sant Esteve Sesrovires. A l'Instagram de @catalunyamusica podreu veure l'actuació en directe de Bruna Escolà al nostre programa.