Tono Blasi: "Per primera vegada, el cap de cartell del nostre festival és una dona"

Thu, 19 May 2022 17:00:00 +0000

Tono Blasi, director del Mediterranean Guitar Festival, ens ha presentat la setena edició d'enguany d'aquest certamen, que a més de comptar amb guitarristes de fama internacional, gràcies a un conveni que el festival ha signat amb la Fundació Conservatori del Liceu, podran actuar al certamen diversos alumnes del Departament de Guitarra del Centre Superior Liceu. El festival, des d'aquest mes de maig fins a l'octubre, ha programat més de 100 concerts a les esglésies més emblemàtiques de la costa de Barcelona, la Costa Daurada i la Costa Brava, amb la guitarra espanyola com a centre, ja sigui com a instrument solista o en cambra. La cap de cartell de l'edició d'enguany és la prestigiosa guitarrista Ana Vidovic i és el primer cop que el Mediterranean Guitar Festival programa una dona, cosa que és poc habitual als certàmens de guitarra, segons ha explicat Tono Blasi.