Irene Reig: "Al meu nou disc hi he plasmat musicalment els diferents estats de la nostra ànima"

Fri, 09 Jan 2026 17:40:00 +0000

"Ànima" és el nou disc de la saxofonista i compositora catalana Irene Reig. Hi fusiona més que mai les diferents influències que ha tingut i el culmina amb la composició de la seva primera suite, la "Suite Ànima". L'àlbum, que ha gravat a quartet amb el pianista Xavi Torres, el contrabaixista Pau Sala i el bateria Andreu Pitarch, reflecteix les possibles fases que vivim com a individus: moments en què la nostra ànima lluita, s'entristeix, sana i evoluciona davant les adversitats que li toca afrontar. Un viatge que fa aflorar un ampli ventall de sensacions i que ens convida a continuar caminant i a nodrir el creixement de la nostra pròpia ànima. Al final de l'entrevista ens ha ofert una actuació en directe que podreu veure a la nostra web i a la playlist de 3CatCultura a YouTube.