Miriam Aparicio: "Trobar 6 dones que només toquin blues és impossible"

Fri, 03 Feb 2023 17:20:00 +0000

La pianista i cantant barcelonina Miriam Aparicio és una de les poques dones instrumentistes dedicada al blues del nostre país, i té especial interès a donar visibilitat a la presència femenina en aquest gènere musical. Per encàrrec de la Societat de Blues de Barcelona, va crear, per oferir un únic concert, el conjunt Índigo Blues-BCN Blueswomen Project, que només té dones músics a les seves files (ella mateixa, entre elles), però va tenir tan bona acollida per part del públic i la crítica que està rebent encàrrecs per oferir noves actuacions i, precisament, oferirà un concert dimarts que ve, 7 de febrer, a La CIBA, espai de recursos per a dones de Santa Coloma de Gramenet, dins del 10è Festival de Blues de Santa Coloma. Aquesta tarda ens n'ha donat tots els detalls i ens ha ofert una actuació en directe que veureu a l'Instagram de @catalunyamusica.