"El llibre 'Identitats' és l'alternativa resilient al que nosaltres volíem fer i tornarem a fer"

Mon, 14 Feb 2022 18:00:00 +0000

Queralt Prats, directora i fundadora de l'entitat ARTransforma ens ha parlat de la publicació del llibre "Identitats", fet en plena pandèmia i realitzat per 150 persones amb diversitat funcional i sense, de diferents entitats educatives, socials i culturals, així com persones inscrites de manera individual, col·laboradores, voluntariat, estudiants en pràctiques i professionals d'ARTransforma. El llibre és un recull de músiques, fotografies i textos creats als projectes de l'entitat, realitzats durant els dos últims cursos, amb tres temes musicals creats abans de l'esclat de la pandèmia. També inclou el format d'audiollibre, així com una mida de lletra adequada, per tal de facilitar l'accessibilitat al llibre de persones cegues i amb altres dificultats de visió.