Carlos Checa, Roser Brutau i Maria Reyné ens parlen del concert solidari de la JOSB al Palau

Thu, 18 Nov 2021 17:20:00 +0000

El director d'orquestra Carlos Checa, Roser Brutau, presidenta de la Fundació Banc dels Aliments, i la cantant Maria Reyné ens han parlat del concert que la JOSB oferirà aquest diumenge 21 de novembre al Palau de la Música Catalana a benefici del Banc dels Aliments, amb obres mestres de Piotr Ílitx Txaikovski. A l'inici del concert, Reyné amb la JOSB, interpretarà un tema de Sam Smith. Fundada l'any 2015 sota la direcció musical i artística del mateix Carlos Checa, la JOSB té com a objectiu difondre la música simfònica dins del marc d'una temporada de concerts estable a la ciutat de Barcelona. A més, com a activitat musical, pedagògica i cultural, complementa la formació dels joves instrumentistes fomentant-ne el desenvolupament educatiu en un marc d'alt nivell artístic en què es comparteixen coneixements, il·lusió, esforç i talent.