"Les sonates per a violí i piano de Beethoven enamoren, tant si les toques com si les escoltes"

Thu, 04 Nov 2021 18:00:00 +0000

El duo format per la pianista catalana Maria Canyigueral i la violinista Lana Trotovsek ens han presentat la gravació feta en directe de la seva interpretació de la integral de Sonates per a violí i piano de Ludwig van Beethoven durant el Festival de Ljubljana l'agost del 2020. Es tracta de 4 discos compactes que s'han enregistrat amb el segell de la Radiotelevisió d'Eslovènia i gràcies a la coproducció entre aquest mitjà de comunicació i el mateix Festival de Ljubljana. Precisament, Canyigueral i Trotovsek interpretaran per primera vegada a Barcelona, i en tres dies consecutius a partir de demà i fins diumenge, totes aquestes sonates del compositor alemany, al Teatre de Sarrià, dins del I Cicle de Cambra d'aquest coliseu.