Joel Bou: "Vull ser pianista professional i m'agradaria presentar-me al Concurs Maria Canals"

Thu, 02 Jan 2025 17:40:00 +0000

Joel Bou, de 10 anys i de Santa Coloma de Farners, que és neurodivergent i altes capacitats, el seu pare Josep Bou i Jordi Vivancos, director del Concurs Internacional Maria Canals de Barcelona (a la foto, a l'esquerre) ens han explicat la història de superació del Joel, que als 8 anys es va enamorar del piano gràcies a l'acció El Maria Canals porta cua i al Concurs Tu hi toques? del Concurs Maria Canals, que ha guanyat dues vegades. Gràcies a aquest certamen i a les professores de piano que han cregut en el seu talent, Bea Arron, Anna Garcia Berthou i Anna Ferrer, en Joel va afermar la seva passió per l'instrument, va seguir estudiant-lo, va aprendre a llegir música i ha aconseguit, amb només 10 anys, i després de només 3 mesos de preparació, superar les proves d'accés al Grau Professional del Conservatori de Girona, sent l'alumne més jove que l'està cursant. Veureu la seva actuació musical en directe a la playlist de YouTube de 3CatCultura i a la web del nostre programa.