Trio Kórena: "En el futur volem endinsar-nos en l'obra dels compositors catalans"

Fri, 18 Feb 2022 17:23:00 +0000

El Trio Kórena és una formació de joves músics catalans que actuarà aquest diumenge, a les 19.00 h, a la sala Nota79 de Barcelona. Va néixer a mitjans del 2020 a Barcelona i té a les seves files la violinista Cristina Parés, el clarinetista David Carmona i la pianista Neus Sánchez. Tots tres tenen el títol del grau professional de Música pel Conservatori Municipal de Música de Barcelona i actualment cursen l'últim curs del grau superior d'Interpretació al Conservatori Superior de Música del Liceu, on fan classe amb la professora Catherine Ordonneau. El repertori del Trio Kórena se centra en gran manera en els compositors del segle XX i en bandes sonores, i el que destaca d'aquesta formació és que ells mateixos fan els seus propis arranjaments musicals. El Trio Kórena ha ofert concerts a diverses sales i cicles del nostre país, i el desembre passat van acompanyar l'Escolania del temple de la Sagrada Família durant la inauguració de la torre de la Mare de Déu.