MiRET & Ochoa: "Ens hem permès ser eclèctics i experimentals, no encaixar en cap lloc concret"

Mon, 02 Jun 2025 16:20:00 +0000

El duet MiRET & Ochoa, format pel DJ i productor MiRET (a la dreta de la foto) i el pianista i compositor Juan J. Ochoa, ens han presentat el seu EP de debut, titulat "Blue" (autoeditat), on l'electrònica analògica s'entrellaça amb la sensibilitat del piano preparat, fet que dona lloc a una alquímia sonora única i de gran bellesa. Amb la fusió d'estils com el minimalisme experimental, el techno melòdic i el downtempo, aquesta col·laboració amplia l'univers sonor del duet sense perdre de vista les seves arrels mediterrànies. Al llarg de tres peces extenses i immersives, "Blue" explora paisatges introspectius on cada so respira i es desplega amb intenció i cura.