Ventura: "Al recital hi interpretaré obres dedicades a Alícia de Larrocha i que són poc conegudes"

Tue, 17 Jan 2023 17:50:00 +0000

La pianista Alba Ventura ens ha parlat del recital "Per a Alícia de Larrocha" que oferirà aquest dissabte a l'Aula Magna de l'Escola Municipal de Música Victòria dels Àngels de Sant Cugat del Vallès i també l'endemà a l'Auditori Eduard Toldrà del Conservatori Municipal de Música de Barcelona, que obre el 12è cicle de concerts "Els teus clàssics", organitzat per l'Associació Joan Manén. Aquest recital forma part dels actes de l'Any Alícia de Larrocha, promogut pel Departament de Cultura de la Generalitat de Catalunya, i Alba Ventura hi interpretarà l'obra "Ofrena" de la mateixa De Larrocha, peces que compositors catalans van dedicar a la incomparable pianista barcelonina i composicions emblemàtiques d'Enric Granados i Isaac Albéniz. Durant l'entrevista, la pianista catalana ens ha explicat que moltes de les obres les interpretarà per primera vegada. Ventura tornarà a oferir aquest mateix recital el dia 20 de maig a l'Auditori de la Fundació de l'Antiga Caixa Manlleu.