"Aprofitant que la GIO farà 10 anys, s'ha fet una nova aposta artística comptant amb mi"

Fri, 29 Oct 2021 17:00:00 +0000

El director Francesc Prat ens ha acompanyat aquesta tarda per parlar-nos de la nova etapa que emprèn la formació gironina GiOrquestra, que a partir d'ara, sota la direcció artística d'ell mateix, estrena denominació passant a anomenar-se GIO Symphonia i també nova imatge corporativa. La primera mostra d'aquest nou cicle de la formació serà l'espectacle que es farà aquest diumenge a l'Auditori de Girona titulat "Misteris de l'instant", i que està coorganitzat amb el festival Temporada Alta. Serà una proposta musical i escènica que ha ideat Francesc Prat amb el contratenor Xavier Sabata i la GIO Symphonia i la posada en escena de Cube.bz, que a partir d'obres de Britten, Händel i Rameau, entre altres, ofereix la reinterpretació del mateix Prat de l'obra de l'obra "Mystères de l'instant", d'Henri Dutilleux.