Els Xaviers: "El text d'una cançó ens el prenem molt seriosament"

Thu, 06 May 2021 17:00:00 +0000

"Ànima nua" és el cinquè àlbum fruit de la col·laboració entre el lletrista, intèrpret i rapsoda Xavier Carles i el músic, productor i arranjador Xavier Batllés. Els dos Xaviers, fidels a l'estil que els caracteritza, han vingut a l'estudi per presentar-nos el seu nou disc editat pel segell Microscopi i oferir-nos una petita actuació en directe. Aquest nou treball discogràfic és un recull de textos poètics amb arranjaments musicals al servei de la paraula. En aquest nou treball aprofundeixen en la seva manera de combinar la poesia amb la cançó d'autor. A "Ànima nua", a més de vuit cançons d'autoria pròpia, hi trobem versions de cançons de Miquel Pujadó i Lluís Llach i de textos d'Arthur Rimbaud i Charles Baudelaire amb música del gran Léo Ferré, amb l'afegit d'un fragment del volum poètic "Flors de sang", d'Apel·les Mestres.