"Volem fer música de qualitat i per a totes les persones, tinguin o no coneixements musicals"

Fri, 28 Jan 2022 17:20:00 +0000

El duet Pekata Mundi sorgeix de la fascinació per l'obra de Johann Sebastian Bach i d'arranjar les seves obres per a una combinació d'instruments molt poc habitual: el piano i la mandolina. Els artífexs del duo, la pianista Fumie Ono i l'intèrpret de mandolina Xavier Gonzalvo, van unir els seus estils interpretatius, clàssic i no clàssic, de manera que el 2015 van trobar la fórmula definitiva i van mostrar-ne el resultat publicant un EP. Ara, acaben d'editar "BACH SESSION", que és el primer àlbum del duo amb tretze peces o "pekates", onze d'elles inspirades en música de Bach i dos en la música tradicional. Per presentar-nos l'àlbum ens han ofert una actuació en directe que veureu a l'Instagram de @catalunyamusica.