Vilamajó: "Aprenc molt dels cantants de la Jove Capella Reial de Catalunya, que estan ben preparats"

Tue, 27 Jan 2026 17:40:00 +0000

Lluís Vilamajó (a la foto) ens ha donat els detalls del concert del cicle El So Original que ell mateix oferirà al capdavant de la Jove Capella Reial de Catalunya, demà dimecres, 28 de gener, a L'Auditori de Barcelona, amb un programa centrat en una de les grans obres de la polifonia hispànica del segle XVI. Interpretaran obres de compositores i compositors com Hildegard von Bingen, Orlando di Lasso i Alonso Lobo, entre d'altres, i la "Missa pro defunctis", de Cristóbal de Morales. Formats sota el mestratge de Lluís Vilamajó, col·laborador habitual de Jordi Savall, els membres de la Jove Capella Reial de Catalunya ofereixen sempre unes lectures precises i expressives del repertori, que interpel·len l'oient contemporani amb la bellesa, austeritat i intensitat emocional de les seves versions. Fotografia: May Zircus.