"Amb els concerts de la Lux Fundació acostem la música als ciutadans i, a més, fem un acte solidari"

Tue, 14 Mar 2023 17:00:00 +0000

El músic Santi Mirón, director artístic de Lux Fundació, ens ha presentat els concerts número 93, a Santa Perpètua de Mogoda, que es farà aquest divendres, i número 94, a la Capella Reial de Santa Àgata de Barcelona, que es farà dissabte, on es presentarà la producció "Rumb: Bach!", que és el primer dels concerts especials programats per celebrar que el 2023 la Lux Fundació celebrarà el seu concert n. 100. A "Rumb: Bach!" (que serà solidari amb Càritas, la restauració de l'antiga església romànica de Santiga i amb Arrels Fundació), hi participaran la soprano Marta Mathéu i el clavecinista Dani Espasa amb el consort de violes de Lux Fundació.