"Celebrarem els 125 anys del naixement de Cassadó i Blancafort donant a conèixer la seva obra"

Tue, 29 Mar 2022 16:20:00 +0000

Jordi Armengol, director artístic del Festival de Pasqua de Cervera, ens ha presentat la 12a edició d'aquest certamen que tindrà lloc del 7 al 16 d'abril. El concert inaugural anirà a càrrec de l'Orquestra Simfònica Julià Carbonell i enguany homenatjarà els músics catalans Gaspar Cassadó i Manuel Blancafort amb motiu del 125è aniversari dels seus naixements. Per això els concerts matinals de petit format estaran dedicats a aquests dos compositors, amb actuacions de Pau Codina, el Trio da Vinci, el pianista Miquel Villalba i també la mezzosoprano Anna Alàs i Jové. Altres concerts els protagonitzaran Hirundo Maris, el Quartet Cosmos i la Coral Cantiga, i també s'hi estrenarà una coproducció amb el Festival de Música Antiga dels Pirineus (FeMAP): la "Missa Regalis", de Francesc Valls.