Joel Bardolet: "Era natural que Mal Pelo i el Trio Fortuny ens acabéssim trobant"

Fri, 03 May 2024 16:20:00 +0000

El Trio Fortuny, formació resident del Palau de la Música Catalana, ens ha donat els detalls del seu segon concert d'aquesta temporada, el dimarts 7 de maig, al mateix Palau, amb un nou programa que després el durà de gira arreu de Catalunya i de l'estat en els pròxims mesos. El repertori del programa, creat pel mateix Trio Fortuny, està centrat en la nit i conté obres que hi giren al voltant i l'oferirà amb la col·laboració de la companyia de dansa Mal Pelo, ja que la formació catalana té la convicció profunda que el moviment i l'espai formen part de la vivència artística i l'experiència compartida amb el públic. El programa musical del programa inclou l'arranjament per a trio amb piano d'Eduard Steuermann del sextet "Nit transfigurada" d'Arnold Schönberg, obres d'Ernest Bloch i Mel Bonis i l'estrena mundial de "Trois Nocturnes" de Joan Magrané, peça que el compositor català li ha dedicat. Foto: Marta Mas Gironès.