Agustí Burriel: "No imito a ningú; quan interpreto Sinatra o Elvis, ho faig amb molt de respecte"

Fri, 11 Jun 2021 17:00:00 +0000

Agustí Burriel és una de les veus més reconegudes i sol·licitades entre les formacions de swing i blues que circulen pel país. És un dels millors cantants de música negra, un crooner, un rocker, un bluesman, un músic camaleònic amb capacitat per emular amb fidelitat i bon gust a molts dels grans de la millor música americana. De Sinatra a Elvis Presley, dels grans èxits de l'era del swing al millor R&B i d'aquest al rock'n'roll més genuí, la versatilitat de Burriel l'ha dut a protagonitzar projectes molt diversos. L'hem convidat amb motiu dels concerts que oferirà els propers mesos arreu de Catalunya, uns quants acompanyat pel seu projecte més recent, The 4 Shots, un quartet on ell mateix actua amb tres músics més, que són Enma Fernández, Spencer Evoy i Javier Ruiz Cortés, que comparteixen l'admiració pels estils americans del segle passat. Amb ells, Burriel ha interpretat en directe durant l'entrevista el tema "I put a spell on you", de Screamin' Jay Hawkins.