Plaerdemavida Ensemble: "Un disc sencer de música espanyola com el nostre ja no es troba"

Thu, 11 Nov 2021 18:00:00 +0000

El Plaerdemavida Ensemble ens ha presentat el seu nou disc, "Luciérnagas", editat per La mà de Guido. Conté un segle de cançons amb obres d'Enric Granados, Ferran Obradors, Manuel de Falla, Joaquín Rodrigo, Rodolfo Halffter, Antón García Abril i Xavier Montsalvatge en versió per a soprano, violoncel i piano. El Plaerdemavida Ensemble és un trio de música vocal de cambra valencià format per la soprano Paloma Chiner, el violoncel·lista Jorge Fanjul i el pianista Pablo García-Berlanga. L'àlbum està presentat en un estoig amb fons de vellut i conté una postal signada pels tres components de l'ensemble, a més d'un llibret de 26 pàgines amb explicacions de totes les obres.