Fosas: "A la Fira Mediterrània de Manresa fem arribar els projectes d'arrel als programadors"

Fri, 11 Oct 2024 16:20:00 +0000

L'equip de l'"Assaig general" ens hem desplaçat a la Casa Lluvià per repassar el més destacat de la 27a Fira Mediterrània de Manresa, que és el gran aparador de les propostes d'arrel que, a més, ofereix una mirada polièdrica de l'activitat actual del sector i sobretot del que fan els artistes joves. Per començar, el músic Arnau Obiols ens ha parlat de la seva instal·lació artística, "So de cop", com també de l'espectacle d'IT Dansa "Biterna", que té l'acompanyament musical que ell mateix ha fet juntament amb el Cor Jove Nacional de Catalunya, que s'ha pogut veure avui a la Fira. Tot seguit, hem convidat Jordi Fosas, director de la Fira Mediterrània, a resumir-ne la programació oficial. I tot seguit, Maria Puertas i Eva Garín, dues de les components de la Balkan Paradise Orchestra, ens han donat els detalls del concert de presentació de l'últim àlbum de la formació, "Nèctar", demà dissabte, també dins la Fira.