Xavier Díaz-Latorre: "He volgut tenir diversos colors i al disc he usat tres instruments diferents"

Mon, 04 Oct 2021 17:00:00 +0000

L'intèrpret i especialista en instruments històrics de corda polsada, Xavier Díaz-Latorre ens ha acompanyat aquesta tarda per presentar-nos el seu últim disc editat pel segell Cantus amb obres de Francesco da Milano. Concretament en aquest àlbum hi ha enregistrat "Il Libro della Fortuna", publicat a Nàpols el 1536. La gravació la va fer el juliol d'aquest any a l'església parroquial de Soto del Real (Madrid), seu del Festival Internacional de Música Antiga de la capital espanyola (on Díaz-Latorre hi és convidat a tocar freqüentment), utilitzant tres instruments encordats amb cordes de tripa: una viola de mà tenor de Carlos González, una viola de mà baixa de Patrick Hoopmans i un llaüt renaixentista de Grant Tomlinson. A més, ens ha explicat que actualment està preparant un nou disc que estarà dedicat a l'obra del guitarrista i compositor català Ferran Sors, a qui Xavier Díaz-Latorre considera un dels músics més importants universalment per a la guitarra.