Jordi Pardo: "Mantindrem viu el violoncel Laberte de Pau Casals cedint-lo a joves violoncel·listes"

Thu, 09 Mar 2023 17:20:00 +0000

Jordi Pardo, director general de la Fundació Pau Casals (dreta) i el violoncel·lista de 16 anys Biel Garriga ens han presentat la nova iniciativa de la Fundació Pau Casals, que consisteix a cedir el violoncel Laberte que va pertànyer a Pau Casals a joves violoncel·listes per donar suport i impulsar la seva carrera formativa i professional. Garriga té l'honor de ser el primer violoncel·lista que tocarà aquest instrument durant un període prorrogable d'un any. A més, el mateix Garriga, amb el violoncel Laberte del mestre Casals, ens ha ofert una actuació en directe que veureu a l'Instagram de @catalunyamusica.