"Gràcies a la meva estada a Montserrat vaig descobrir que volia dedicar-me a ensenyar música"

Tue, 04 Jan 2022 18:00:00 +0000

Andreu Martínez i Motos ha estat el guanyador per unanimitat del Quart Premi Oriol Martorell de Pedagogia Musical 2021, concedit per l'Ajuntament de Vic i la Fundació L'Atlàntida, d'acord amb l'Escola de Música i Conservatori de Vic, que reconeixen biennalment aquelles personalitats del sector musical que han dedicat la seva vida professional a la pedagogia musical i han contribuït a la renovació pedagògica en el nostre país des de qualsevol dels seus àmbits. Martínez i Motos ha estat reconegut per la seva vàlua pedagògica, especialment en el treball del cant coral, per l'acció inclusiva i social de la seva feina amb un efecte directe en la societat i per la innovació en la pedagogia de l'educació musical. A més, la seva tasca ha tingut una gran repercussió al nostre país i, molt especialment, a les Terres de l'Ebre en un moment històric en què la pedagogia musical de caràcter renovador era poc abundant. Avui ens ha explicat què ha significat per a ell rebre aquest guardó.