Pablo González: "Recolzar la musicoteràpia és donar suport a la cultura i la salut de les persones"

Fri, 05 Jan 2024 17:50:00 +0000

El pediatre Pablo González, màster en Musicoteràpia per l'ESMUC i impulsor de la Unitat de Musicoteràpia de l'Hospital Germans Trias de Badalona, i la musicoterapeuta Mercè Redorta, també formada a l'ESMUC i membre de Nexe Fundació, ens han donat els detalls d'aquesta nova unitat (integrada a l'equip mèdic de la clínica), que des del setembre passat, porta la seva activitat dos dies a la setmana a la unitat de Neonatologia de l'hospital, de manera individualitzada per a cada infant i familiars que ho necessitin, i sempre segons indicació i coordinació amb l'equip mèdic responsable. La Unitat de Musicoteràpia de l'Hospital Germans Trias de Badalona té el suport de Nexe Fundació i l'ESMUC, centre que ha signat la primera col·laboració d'aquest tipus amb un hospital a Catalunya. Per això, estudiants del màster de Musicoteràpia de l'ESMUC faran pràctiques en aquesta nova unitat.