"Amb el nostre disc hem intentat transmetre alegria i per això l'hem titulat així"

Fri, 21 Jan 2022 17:20:00 +0000

Carol Duran, veu i violí, Lluís Gómez, banjo, i Maribel Rivero, veu, contrabaix i palmas, són tres dels quatre components del grup FlamenGrass i han vingut a presentar-nos el primer àlbum de la formació, titulat "Alegria" que acaba d'editar el segell Microscopi. El disc no ha estat un projecte planificat sinó que ha nascut dels seus propis components que són Duran, Gómez, Rivero i el guitarrista flamenc Javier Vaquero. L'àlbum ha nascut de l'immens amor per la música i per les ganes de compartir diferents estils musicals, com l'old-time, la música sefardita i el flamenc. Per presentar-nos el disc ens han interpretat en directe un dels temes que conté i l'actuació la veureu a l'Instagram de @catalunyamusica.