Clara Peya: "Tots estem afectats pels 'corsés' de la perfecció"

Tue, 19 Sep 2023 16:20:00 +0000

La pianista i compositora catalana ens ha presentat el seu 13è i últim àlbum, "Corsé", que és una oda a la imperfecció i que apel·la i exalça tots els éssers imperfectes que es rebel·len contra les normes rígides i sàdiques de la societat actual, que està en contra de la transformació, el pas del temps, l'edat, l'envelliment i la dissolució del jo. El disc conté 13 cançons cantades per 13 artistes com Marina Herlop. Salvador Sobral, Ferran Palau, Albert Pla, Pol Batlle i Sílvia Pérez Cruz, entre d'altres, que, a través de les cançons de Peya afronten el repte de qüestionar el concepte de perfecció imperant a la nostra societat; un concepte excloent i fals que ens empresona, ens estanca i ens emmalalteix, i que és ple de violència. Peya l'està presentant en una gira de concerts, que la portarà el 7 d'octubre a l'Auditori de Girona, el 15 de novembre, a la sala Paral·lel 62, en el marc del Voll-Damm Festival de Jazz de Barcelona; i el 8 de desembre, al Teatre Metropol de Tarragona