"Hem triat dues obres en re major perquè els temps actuals demanen que la gent canti amb optimisme"

Thu, 15 Jul 2021 17:00:00 +0000

Aquesta tarda ens han acompanyat Jordi Casas i Joana Uribe, vicepresidenta de l'Associació Messies Participatiu de Barcelona, per parlar-nos del concert que aquesta entitat ha organitzat a L'Auditori de Barcelona, on gairebé 300 cantaires individuals, amb la Coral Cantiga, l'Orquestra de Cambra Terrassa 48 i els solistes vocals Ulrike Haller, Delia Agúndez, Carles Prat i Josep-Ramon Olivé, oferiran el 23 de juliol dues de les obres més importants del repertori de Vivaldi i Charpentier: el "Gloria" del compositor venecià i el "Te Deum" del compositor francès, i completarà el programa de la vetllada la "Simfonia en sol menor" de Johann Adolphe Hasse. A més, Joana Uribe ens ha avançat en primícia que ja està oberta la convocatòria per inscriure's a "El Messies participatiu" del Nadal del 2021, que dirigirà Mireia Barrera, i la inscripció és oberta a tothom, que s'hi pot apuntar al web de l'associació: https://www.messiesparticipatiu.cat/