Berta Sala: "Tots els projectes musicals en què participo m'aporten molt"

Mon, 28 Jun 2021 17:00:00 +0000

La pianista i cantant manresana Berta Sala acaba de publicar nou single i videoclip, "Pors", pel segell Microscopi, i com diu el seu nom, tracta de dos tipus de por: la por beneficiosa que ens fa que fugim del perill i la por paralitzant que ens ocasiona ansietat i angoixa. Avui l'hem convidat a parlar-ne a l'"Assaig general", com també del seu primer àlbum publicat l'any passat, "Hertogstraat", que conté vuit cançons pròpies per a quartet i que la va portar a ser finalista a millor artista revelació per votació popular als Premis Enderrock 2021. D'aquest primer treball ens n'ha interpretat en directe la cançó "En veu baixa". Podeu veure la seva actuació en directe a l'Instagram de Catalunya Música (@catalunyamusica)