Magí Garcías: "Interpretar el Concert per a piano núm.1 de Brahms per primer cop ha estat un repte"

Fri, 09 Sep 2022 16:20:00 +0000

El pianista mallorquí Magí Garcías ens ha presentat la tercera edició del Festival Brahms 2022, dedicat al compositor romàntic alemany pels 125 anys de la seva mort, i que ha organitzat ell mateix amb el director d'orquestra Bernat Quetglas, a Pollença. Garcías va obrir el certamen el 4 de setembre passat interpretant el monumental Concert per a piano núm. 1 op. 15 de Johannes Brahms per primera vegada en la seva carrera. A més, el proper 17 de setembre hi oferirà un segon concert de cambra , amb la seva companya de duet, la violoncel·lista Zuzanna Sosnowska. Precisament, Garcías i Sosnowska han guanyat el segon premi al Swedish International Duo Competition aquest agost passat i ell mateix ens ha explicat com va ser l'experiència de participar en aquest certamen a Suècia i sortir-ne premiats. Finalment ens ha donat tots els detalls del recital per a piano sol que oferirà al Jardí dels Tarongers de Barcelona el 30 de setembre.