Quartet Casals: "El 2022 farem 25 anys i ho celebrarem amb un disc nou"

Wed, 20 Oct 2021 16:20:00 +0000

El violinista Abel Tomàs (dreta) i el violoncel·lista Arnau Tomàs (esquerra), membres fundadors del Quartet Casals, han vingut a presentar-nos el seu disc nou, editat pel segell Harmonia Mundi, amb els Quartets KV 421, KV 458 "La cacera" i KV 464, que són tres dels sis quartets que Mozart va dedicar a Haydn (els altres tres restants, el Quartet Casals ja els va gravar l'any 2014 amb el mateix segell). Durant l'entrevista, ens han exposat les característiques musicals dels quartets, unes obres que no tenen res a veure entre elles, segons ens han explicat. A més, ens han parlat dels dos concerts que oferiran aquest dissabte i diumenge, 22 i 23 d'octubre, a L'Auditori de Barcelona, on amb l'OBC, dirigida per Nuno Coelho, el Quartet Casals interpretarà per primera vegada l'obra "Absolute Jest" (La broma absoluta), per a quartet de corda i orquestra, de John Adams, i que utilitza fragments d'obres de Beethoven per elaborar-les en un teixit musical completament nou.